রিচার্ড হালসল

রিচার্ড গ্র্যান্ট হালসল (; জন্ম: ১ অক্টোবর, ১৯৬৮) রোডেশিয়ার সলিসবারিতে জন্মগ্রহণকারী জিম্বাবুয়ের সাবেক ক্রিকেটার। ডানহাতি ব্যাটসম্যান ও ডানহাতে ফাস্ট মিডিয়াম বোলিংয়ে পারদর্শিতা দেখিয়েছেন রিচার্ড হালসল। ঘরোয়া ক্রিকেটে সাসেক্স ক্রিকেট বোর্ড, ক্যামব্রিজ বিশ্ববিদ্যালয় ও ম্যাশোনাল্যান্ড কোর্টের প্রতিনিধিত্ব করেছেন তিনি। বর্তমানে তিনি বাংলাদেশ ক্রিকেট দলের ফিল্ডিং কোচের দায়িত্বে রয়েছেন।

 খেলোয়াড়ী জীবন 
১৯৯৩-৯৪ মৌসুমে প্রথম-শ্রেণীর ক্রিকেটে ম্যাশোনাল্যান্ড কাউন্টি ডিস্ট্রিক্টসের পক্ষে অভিষেক ঘটে তার। লোগান কাপে দলের প্রতিপক্ষ ছিল ম্যাশোনাল্যান্ড অনূর্ধ্ব-২৪ দল। এ খেলাটিই জিম্বাবুয়েতে তার একমাত্র প্রথম-শ্রেণীর খেলা ছিল।

প্রথম-শ্রেণীর ক্রিকেটে তার পরবর্তী অংশগ্রহণ ছিল ইংরেজ কাউন্টি ক্রিকেটে ক্যামব্রিজ বিশ্ববিদ্যালয়ের পক্ষে। ১৯৯৯ সালে ল্যাঙ্কাশায়ারের বিপক্ষে কাউন্টি ক্রিকেটে অভিষেক ঘটে তার। ঐ মৌসুমে তিনি ৭টি প্রথম-শ্রেণীর ক্রিকেটে অংশ নেন। শেষ খেলায় অংশ নেন অক্সফোর্ড বিশ্ববিদ্যালয়ের বিপক্ষে। সর্বমোট আটটি প্রথম-শ্রেণীর খেলায় ১৯.০০ গড়ে ১৭১ রান তুলেন। এছাড়াও একমাত্র অর্ধ-শতক করেন ৭৬ যা তার ব্যক্তিগত সর্বোচ্চ। ফিল্ডিংয়ে তিনি ৫টি ক্যাচ নেন। বল হাতে ১৩ উইকেট নেন ৪৪.৩৮ গড়ে। তন্মধ্যে সেরা বোলিং পরিসংখ্যান গড়েন ৩/৬৪।

 কোচিং 
খেলোয়াড়ী জীবন শেষে সাসেক্সে কোচিং করান। এরপর ২০০৭ সালে ইংল্যান্ড ক্রিকেট দলে প্রথম পূর্ণাঙ্গকালীন ফিল্ডিং কোচ হিসেবে মনোননয়ন দেয়া হয় তাকে। ৩ অক্টোবর ইসিবির সাথে চুক্তি শেষ হলে পরবর্তীতে দুইবছর বাংলাদেশ ক্রিকেট দলের ফিল্ডিং কোচ হিসেবে যোগ দেন।

 তথ্যসূত্র 

 আরও দেখুন 
 ফিল্ডিং
 হিথ স্ট্রিক
 চণ্ডিকা হাথুরুসিংহা
 বাংলাদেশ জাতীয় ক্রিকেট দল
 ২০১৬-১৭ ইংল্যান্ড ক্রিকেট দলের বাংলাদেশ সফর

 বহিঃসংযোগ 

বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:কেমব্রিজ বিশ্ববিদ্যালয়ের ক্রিকেটার
বিষয়শ্রেণী:সাসেক্স ক্রিকেট বোর্ড ক্রিকেটার
বিষয়শ্রেণী:জিম্বাবুয়ের ক্রিকেট কোচ
বিষয়শ্রেণী:ইংল্যান্ড ক্রিকেট দলের কোচ
বিষয়শ্রেণী:ব্রিটিশ বংশোদ্ভূত রোডেশীয়
বিষয়শ্রেণী:জিম্বাবুয়ের শ্বেতাঙ্গ ব্যক্তি
বিষয়শ্রেণী:শ্বেতাঙ্গ রোডেশীয়
বিষয়শ্রেণী:যুক্তরাজ্যে অভিবাসনকারী জিম্বাবুইয়ান
বিষয়শ্রেণী:হারারে থেকে আগত ক্রিকেটার